Gibbs voer aan dat Oosthuizen nie in die omgewing was waar die voorval plaasgevind het nie. Hy sê dat hulle deur kundiges se getuienis sal bewys dat nóg hy nóg sy voertuig in die omgewing was.
Gibbs het Mlotshwa weer deur sy getuienis geneem. “Ek kan nie op die foto enige bewyse van die ‘wrede’ aanranding wat glo plaasgevind het voor jy in die kis ingedruk is, sien nie. Kan jy dit verduidelik?” het Gibbs gevra.
Gibbs het dit aan hom gestel dat as hy so erg en herhaaldelik met vuiste in die gesig geslaan was, sou ŉ mens dit waarskynlik op die foto kon sien. Mlotshwa het gesê hy het sy gesig beskerm met sy hande.
“Die beskuldigdes sal ontken dat hulle jou geslaan, geskop of aangerand het, net dat hulle jou wel in die kis gedruk het. Hulle voer aan dat nét wat op die video’s gebeur het waar is. Die beskuldigdes voer aan dat hulle die video en die foto juis geneem het om te bewys dat hulle jou nie aangerand het en dat hulle dan valslik beskuldig word nie. Hulle voer aan hulle het jou gedreig en in die kis ingedruk omdat jy gevang is met gesteelde goedere. Hulle sê toe hulle jou dreig met polisie, het jy vir hulle gesê jy sal hul vroue en kinders doodmaak en hul lande afbrand elke jaar.” Mlotshwa het dit ten sterkste ontken.
“Die beskuldigdes voer aan dat hulle jou in die kis gedruk het omdat hulle gehoop het jy erken by wie jy die kabels gesteel het en dit nie weer sou doen nie. Ek gaan argumenteer dat jou weergawe hoogs onwaarskynlik is om verskeie redes.”
Gibbs het gevra of Mlotshwa op enige van die twee video’s enige sigbare beserings kon uitwys. Die video’s is toe weer in die hof vertoon. Mlotshwa het aangedui dat sy lyf in die kis was en dat hy nie die beserings op die video kon sien nie.
“Omdat daardie voetpaadjie bekend is vir diefstal, omdat jy weggehardloop het toe hy jou roep en omdat jy die sak by jou gehad het, het hy vermoed jy het gesteelde goedere by jou en het dus Jackson gevra om jou te vang.”
Ek sien al klaar dat ek van die begin af voorspel het dat die 2 manne beskuldig is van dinge wat hulle nie gedoen het nie Behalwe om hom die skrik op die lyf te wou jaag.
Die verdagtes het in vier motors gevlug en “verskeie skote geskiet toe hulle by die polisiestasie verbygery het, op pad na die Kwadolo-gebied. Die beamptes het die verdagtes agternagesit en ŉ groot lug- en grondoperasie is uitgevoer.
Volgens Booysen is Adriaan in die Tambo-gedenkhospitaal in Boksburg opgeneem. Hy sê hulle was nié voorbereid op die slegte nuus wat op hulle gewag het nie. “Toe die personeel aan ons bevestig dat hy wel in die hospitaal is, wou ons hom dadelik sien. Teen daardie tyd was sy bene reeds geamputeer en hy was nie by sy bewussyn nie. Die dokters het gesê hulle kon hom sedert hy opgeneem is nog nie stabiliseer nie. Hy het erge bloeding op die brein gehad en boonop baie bloed verloor.”
ŉ Naby familielid van die Booysens het op Facebook geskryf: “Adriaan mag jy rus in vrede. Jou boetie soek jou elke dag; hy loop na jou kamer toe en hy wil hê jy moet met hom speel, maar jy is op ŉ wrede manier weggeneem van die aarde af. Ons sal jou nooit vergeet nie, jy was jou ma se lewe en jy sal voortleef in ons almal se harte. Lief vir jou.”